CELEX: 62018CN0034
Language: ro
Date: 2018-01-18 00:00:00
Title: Cauza C-34/18: Cerere de decizie preliminară introdusă de Fővárosi Ítélőtábla (Ungaria) la 18 ianuarie 2018 – Ottília Lovasné Tóth/ERSTE Bank Hungary Zrt.

201806220131970352018/C 240/13342018CJC24020180709RO01ROINFO_JUDICIAL2018011891021Cauza C-34/18: Cerere de decizie preliminară introdusă de Fővárosi Ítélőtábla (Ungaria) la 18 ianuarie 2018 – Ottília Lovasné Tóth/ERSTE Bank Hungary Zrt.
 ---documentbreak--- C2402018RO910120180118RO001391102Cerere de decizie preliminară introdusă de Fővárosi Ítélőtábla (Ungaria) la 18 ianuarie 2018 – Ottília Lovasné Tóth/ERSTE Bank Hungary Zrt.
   (Cauza C-34/18)2018/C 240/13Limba de procedură: maghiara
      Instanța de trimitere
   
   Fővárosi Ítélőtábla
   
      Părțile din procedura principală
   
   
      Apelantă: Ottília Lovasné Tóth
   
      Intimată: ERSTE Bank Hungary Zrt.
   
      Întrebările preliminare
   
   
            1)
         
         
            Punctul (1) litera (q) din anexa la Directiva 93/13/CEE (
                  1
               ) trebuie interpretat în sensul că, în calitate de normă de drept al Uniunii cu statut de normă de ordine publică, interzice unui creditor, în general și într-un mod care face inutilă efectuarea oricărei analize ulterioare, să impună unui debitor care are calitatea de consumator o clauză contractuală tip sau care nu a fost negociată individual, al cărei obiectiv sau efect este inversarea sarcinii probei?
         
      
            2)
         
         
            În măsura în care este necesar să se aprecieze, în temeiul punctului 1 litera (q) din anexa la [Directiva 93/13], obiectivul sau efectul clauzei contractuale, se poate stabili că împiedică exercitarea drepturilor consumatorilor o clauză contractuală
            
                     —
                  
                  
                     în virtutea căreia debitorul care are calitatea de consumator are motive întemeiate să creadă că trebuie să execute integral contractul, cu toate clauzele sale, în modalitatea și în măsura impuse de creditor, chiar dacă debitorul are convingerea că prestația impusă de creditor nu este exigibilă, în tot sau în parte, sau
                  
               
                     —
                  
                  
                     al cărei efect este limitarea sau excluderea accesului consumatorului la o modalitate de soluționare a litigiilor întemeiată pe o negociere echitabilă, pe motiv că este suficient ca creditorul să invoce această clauză contractuală pentru a considera litigiul soluționat?
                  
               
      
            3)
         
         
            În măsura în care este necesar să se decidă asupra caracterului abuziv al clauzelor contractuale enumerate în anexa la [Directiva 93/13], ținând seama și de criteriile prevăzute la articolul 3 alineatul (1) din directivă, o clauză contractuală care are incidență asupra deciziilor consumatorului în ceea ce privește executarea contractului, soluționarea litigiilor cu creditorul pe cale judiciară sau extrajudiciară sau exercitarea drepturilor sale respectă cerința unei redactări clare și inteligibile, prevăzută la articolul 5 din directiva menționată, în condițiile în care, deși este redactată în mod clar din punct de vedere gramatical, produce efecte juridice care nu pot fi stabilite decât prin interpretarea normelor naționale în privința cărora nu exista o practică judiciară uniformă la momentul încheierii contractului și fără ca această practică să se fi consolidat în anii următori?
         
      
            4)
         
         
            Punctul 1 litera (m) din anexa la [Directiva 93/13] trebuie interpretat în sensul că o clauză contractuală care nu a fost negociată individual poate fi de asemenea abuzivă în cazul în care permite cocontractantului consumatorului să stabilească în mod unilateral dacă prestația consumatorului este conformă cu prevederile contractului, precum și în cazul în care consumatorul recunoaște că aceasta este obligatorie în privința sa, inclusiv înainte ca părțile contractante să fi efectuat orice prestație?
         
      (
         1
      )	Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (JO 1993, L 95, p. 29).